b"\n_START_ARTICLE_\nWang Ying\n_START_SECTION_\nBiografia\n_START_PARAGRAPH_\nEl seu nom aut\xc3\xa8ntic era Yu Zhihua. La seva fam\xc3\xadlia era d'origen humil. El seu pare la va vendre a un comerciant de Nanjing, essent una nena encara, per a convertir-se en la promesa dels seu fill per\xc3\xb2 va poder escapar-se i anar a casa de la seva tia. Arran d'un escrit cr\xc3\xadtic,sobre una autoritat local, adre\xc3\xa7ada a un Senyor de la Guerra fou arrestada. Va fugir a Shanghai on la seva vida va adquirir un canvi radical., Amb l'atac japon\xc3\xa8s el 1937 va realitzar una gira pel sud-est de la Xina i va recollir fons per a resistir als invasors. L'obra \xe2\x80\x9cPut Down your Whip\xe2\x80\x9d (Abaixa el teu fuet) inspir\xc3\xa0 una pintura de Xu Beihong que va ser distribu\xc3\xafda m\xc3\xa9s endavant en forma de postal. Va col\xc2\xb7laborar tamb\xc3\xa9 amb diaris. Va viatjar als Estats Units per tal d'obtenir suport en la lluita contra el Jap\xc3\xb3. L'amistat amb l'escriptora Pearl S. Buck  li va permetre diversos contactes en aquest pa\xc3\xads. El 1943  va esdevenir la primera artista que va actuar a la Casa Blanca._NEWLINE_Despr\xc3\xa9s de la creaci\xc3\xb3 de la Rep\xc3\xbablica Popular de la Xina, el 1954 Wang i el seu marit, Xie Hegeng, van ser arrestats, Es van exiliar a l'illa d'Elis per\xc3\xb2 m\xc3\xa9s endavant van tornar al seu pa\xc3\xads un ella va treballar com a guionista i ell en la premsa. El 1957 fou represaliada per dretana. Durant la Revoluci\xc3\xb3 Cultural la parella va ser empresonada. Segons Jon Halliday i Jung Chanf, l'esposa de Mao Zedong, Jiang Qing, que va ser tamb\xc3\xa9 actriu als anys 30 a Xanghai sense aconseguir el nivell art\xc3\xadstic d'altres artistes com Wang o Xu Lai va tenir molt a veure en aquests fets. Wang va morir a la pres\xc3\xb3 el 1974. Va ser rehabilitada despr\xc3\xa9s de la mort de Mao.\n_START_SECTION_\nCarrera art\xc3\xadstica\n_START_PARAGRAPH_\nEl 1929, comen\xc3\xa7\xc3\xa0 la seva activitat art\xc3\xadstica en un grup de teatre de Xanghai en el qual hi figurava el dramaturg Xia Yan. L'escriptora Xie Binying la va anomenar Wang Ying, nom amb el qual es faria c\xc3\xa8lebre. El 1932 esdev\xc3\xa9 actriu de cinema i les seves pel\xc2\xb7l\xc3\xadcules van ser  un \xc3\xa8xit. El su\xc3\xafcidi, mitjan\xc3\xa7ant opi, de l'actriu Ai Xia la va revoltar i denunci\xc3\xa0 l'opressi\xc3\xb3 de la societat envers les dones."